ภาษา Silbo Gomero ที่ผิวปากแทนการพูด ในเกาะ La Gomera กำลังจะสูญหายไป
ภาษา Silbo Gomero ภาษาโบราณที่ใช้วิธีผิวปากแทนการพูดซึ่งใช้กันในเกาะเล็กๆ ห่างจากชายฝั่งทวีปแอฟริกา กำลังจะสูญหายไปจากโลกเนื่องมาจากเทค
องค์การยูเนสโกประกาศว่า ภาษา Silbo Gomero มีความเสี่ยงสูงที่จะสูญหายไปจากโลก หากคนเก่าคนแก่ไม่สอนให้ลูกหลานเรียนรู้วิธีใช้ภาษานี้ยูเนสโกระบุว่าปัจจุบันมีภาษาต่างๆ ทั่วโลกราว 6 พันภาษาและมีภาษาที่กำลังจะสูญหายราวครึ่งหนึ่งโดยเฉพาะในอาฟริกาที่มีภาษาท้องถิ่นหลากหลายมากมายเกือบ 1,400 ภาษาในจำนวนนี้คาดว่าประมาณ 250 ภาษากำลังจะสูญหายไปจากโลก เสียงผิวปากนั้นคือภาษา Silbo Gomero ที่มีใช้เฉพาะในเกาะ La Gomera นอกชายฝั่งประเทศโมร็อกโกซึ่งเป็นส่วนหนึ่งของหมู่เกาะ Canary ของสเปน ภาษานี้จะสื่อสารด้วยการผิวปากแทนการพูดโดยชาวท้องถิ่นเล่าว่า ชาวแอฟริกันที่เข้ามาตั้งรกรากที่เกาะเป็นผู้นำเข้ามา เมื่อหลายร้อยปีที่แล้วเพื่อใช้ในการสื่อสารในหมู่ชาวเกาะที่มีไม่มากนัก ชาวเกาะที่นั่นจะอาศัยอยู่ห่างๆ กันตามป่าและเนินเขาการผิวปากสื่อสารจึงเป็นวิธีที่ดี เพราะสามารถได้ยิน และเข้าใจทันทีภายในระยะทาง 8กิโลเมตร ในขณะที่ภาษาพูดจะได้ยินในระยะทางประมาณ 200 เมตรเท่านั้น แต่การพัฒนาของเทคโนโลยีใหม่ๆ เช่นโทรศัพท์มือถือ ส่งผลให้ผู้ใช้ภาษา Silbo Gomeroลดลงเหลือเพียงประมาณ 1 พันคน ซึ่งบรรดาคนเฒ่าคนแก่บนเกาะต่างเกรงว่าภาษาเก่าแก่ ซึ่งเป็นมรดกตกทอดจากบรรพบุรุษนี้จะสูญหายไปอย่างไรก็ตาม ในทางกลับกัน เทคโนโลยีสมัยใหม่ และโลกาภิวัฒน์ที่เป็นภัยคุกคามภาษา SilboGomero อาจนำมาใช้เป็นประโยชน์ในการอนุรักษ์ภาษาโบราณต่างๆ เว็บไซต์Busuu.com ในกรุงมาดริดได้เริ่มโครงการสอนผู้ใช้อินเตอร์เนตทั่วโลก ฝึกภาษาการผิวปากที่ไม่เหมือนใครภาษานี้ คุณ Bernhard Niesner ผู้ร่วมก่อตั้งเว็บไซต์Busuu.com บอกว่าภาษา Silbo Gomero เป็นภาษาที่สนุก เป็นภาษาที่คนบนเกาะนั้นใช้สื่อสารกันจริงๆวิธีการสอนภาษานี้ก็ไม่ยาก โดยใช้วิธีเดียวกับการสอนภาษาสเปน หรือภาษาอังกฤษ คุณ Niesner ยังบอกด้วยว่าเป้าหมายหลักประการหนึ่งของเว็บไซต์ Busuu.com คือการสนับสนุนการเรียนรู้ภาษา ที่กำลังจะสูญหายไปจากโลก คุณ Bernhard Niesnerบอกว่าชื่อเว็บไซต์ Busuu.com -- B U S U U นี้มาจากภาษา Busuu ในประเทศแคเมอรูน ที่ปัจจุบันมีคนใช้ภาษานี้เพียง8 คนในโลก และว่าขณะนี้เว็บไซต์ Busuu.com มีสมาชิกมากกว่า 8หมื่นคนจาก 200 ประเทศทั่วโลก ซึ่งสมาชิกชุมชนออนไลน์เหล่านี้จะสามารถช่วยอนุรักษ์ภาษาการผิวปากได้ความพยายามของเว็บไซต์แห่งนี้ ส่งผลให้องค์การสหประชาชาติประกาศให้ภาษา SilboGomero เป็นผลงานชิ้นโบแดงของวัฒนธรรมการสื่อสารด้วยปากของมนุษยชาติ และเว็บไซต์ Busuu.comเองได้รับรางวัลโครงการภาษาแห่งปี 2008 ขององค์การยูเนสโก ในขณะเดียวกันประชาชนที่เกาะ La Gomera ก็มิได้นิ่งนอนใจเพราะได้จัดให้มีการสอนภาษา Silbo Gomero ในโรงเรียนต่างๆ บนเกาะแล้ว